Document ID: /roh_data/filtered/Billingualer_Corpus_interleaved-de-rm.jsonl.gz/321

This is a text translated from German to Rumantsch Grischun.
Weisstanne: Von allen geliebt - von vielen verkannt

Zum internationalen Tag des Waldes (21. März 2000)

Die Weisstanne ist ein bedeutendes Element unserer Wald-Ökosysteme. Sie schützt steile Berghänge vor Erosionen, liefert den wertvollen Rohstoff Holz und stellt eine Nische für verschiedene Waldbewohner dar. In unserer kurzlebigen Welt ist sie aber auch manchen Gefahren ausgesetzt. Deshalb wurde ihr der diesjährige Tag des Waldes gewidmet.

Die Tanne überragt mit ihren gigantischen Dimensionen und ihrem hohen Alter die meisten zivilisatorischen Bauten und Kulturdenkmäler. Welcher Förster denkt schon bei einer erfolgreichen Waldverjüngung mit Weisstannen daran, was ein einzelner Baum auf dem langen Lebensweg durchmacht und ob schliesslich sein Endprodukt, das Holz, nach 200 bis 250 Jahren überhaupt gebraucht werden kann? Langfristig nachhaltiges Denken, unabhängig von Modeströmungen, gehört zum Alltag des Försters. Dabei zeigt die Weisstanne eindrücklich, ob ihr die Umweltbedingungen gefallen oder nicht. Halbschattige Lagen bei der Verjüngung und später genügend Platz für die Ausbildung einer wohlproportionierten Krone sind geeignete Voraussetzungen, damit sie sich auf den ihr zusagenden frischen, tiefgründigen Standorten optimal entfalten und wertvolle Holzsortimente produzieren kann. Solche Voraussetzungen wären in Graubünden vor allem im Prättigau, an den schattigeren Hängen des Churer Rheintals, der Surselva, des Hinterrheintals bis Andeer und in den Südtälern Puschlav, Bergell, Misox und Calancatal gegeben. Durch ihr tiefgreifendes Wurzelwerk trägt sie zur Schwammwirkung des Bodens bei und verhindert damit oberflächlichen Wasserabfluss, Erosionen und Hangrutschungen.

Tanne fördern

Leider wurde der ökologische Wert der Tanne während mehreren Jahrzehnten verkannt, und das Holz der Fichte gegenüber jenem der Tanne bevorzugt. In einigen Gegenden wurde sie fast systematisch eliminiert. In tieferen Lagen der Föhntäler, am Rand ihrer natürlichen Verbreitung, litt sie zunehmend unter der Mistel und vor allem unter der Trockenheit und den Luftschadstoffen. In der Zwischenzeit haben sich die Meinungen geändert. Mit grossem Aufwand wird versucht, sie nachzuziehen und standortgerechte Mischwälder aufzubauen. Dies gelingt jedoch nur in Zäunen, denn die junge Tanne steht punkto Beliebtheit bei Reh, Hirsch und Gämse zuoberst auf dem Speisezettel.

Der Tanne können die Jagdorgane helfen, indem die Bemühungen zur Anpassung der Schalenwildbestände fortgesetzt werden. Die potenziellen Holzverwender und deren Verantwortliche werden ersucht, der vermehrten Verwendung von Tannenholz wieder zum Durchbruch zu verhelfen und diesen umweltschonend und nachhaltig produzierten Rohstoff in allen Bereichen zu fördern. Ein jeder von uns dient der Erhaltung und Förderung der Tanne, indem wir unnötige Störungen von Wildlebensräumen vermeiden und zur Reduktion von Luftschadstoffen beitragen. Schliesslich geht der Aufruf an die gesamte Bevölkerung, zu versuchen, die Eigenarten und Ansprüche der Tanne zu verstehen, von ihr zu lernen und unsere kurzfristigen Wertvorstellungen dem langfristigen Denken in Zeiträumen von 100 bis 200 Jahren unterzuordnen.

Internationaler Tag des Waldes 2000

Der ITW 2000 will am Beispiel der Weisstanne aufzeigen, wie sich der Wertewandel auf die Nachhaltigkeit im Wald und auf die Holzwirtschaft auswirkt. Die Botschaften des ITW 2000 werden nur dann wirklich verstanden, wenn möglichst viele Leute in "ihrem Wald" die Schönheit, die Bedeutung und die Probleme um die Weisstanne sehen, erleben und erkennen. Die Bevölkerung wird deshalb aufgerufen, an lokalen Veranstaltungen der Forstdienste teilzunehmen oder weitere Anlässe selber zu initiieren. Das Thema eignet sich insbesondere auch für Schulklassen.

Neue Publikation

Die Broschüre "Giganten und Überlebenskünstler" informiert auf einfache und verständliche Art über die Bedeutung und Gefährdung der Weisstanne. Die Publikation wurde speziell für den Tag des Waldes vom Forstinspektorat Graubünden herausgegeben. Sie kann bezogen werden über Telefon 081-257 38 61.

Gremium: Forstinspektorat Graubünden

Quelle: dt Forstinspektorat Graubünden

Data: 17.03.2000

L'aviez: Amà da tuts - sconuschì da blers

Per il di internaziunal dal guaud (21 da mars 2000)

L'aviez è in element impurtant da noss ecosistems dal guaud. El protegia spundas taissas cunter erosiuns, furnischa il lain sco materia prima custaivla e porscha ina nischa per differents abitants dal guaud. En noss mund da curta durada è el dentant er exponì a numerus privels. Perquai è vegnì deditgà ad el il di dal guaud da quest onn.

L'aviez, cun sias dimensiuns giganticas e sia gronda vegliadetgna, dominescha la pli gronda part dals edifizis e monuments culturals civilisatoris. Tge selvicultur sa fa patratgs durant ina regiuvnament dal guaud cun aviezs, tge ch'ina singula planta fa atras durant sia lunga vita e sche ses product final, il lain, po anc vegnir duvrà suenter 200 fin 250 onns? Ina ponderaziun persistenta ed a lunga durada, independenta da las tendenzas da la moda, tutga tar il mintgadi dal selvicultur. Qua mussa l'aviez a moda impressiunanta, sche las cundiziuns da l'ambient il plaschan u betg. Lieus cun mesa sumbriva tar il regiuvnament, pli tard er plazza avunda per furmar ina tschima bainproporziunada, èn premissas idealas per ch'el sa possia sviluppar a moda optimala en ils lieus frestgs e profunds ch'èn adattads per el e ch'el possia producir sortiments da lain prezius. Talas premissas fissan dadas en il Grischun surtut en il Partenz, a las spundas pli sumbrivantas da la Val dal Rain grischuna, da la Surselva, da Valragn fin Andeer ed en las valladas dal sid Puschlav, Bergiaglia, Mesauc e Calanca. Tras sias ragischs profundas promova ella l'effect da spungia dal terren ed impedescha uschia il scul superfizial da l'aua, erosiuns e sbuvadas dal terren.

Promover l'aviez

Deplorablamain han ins sconuschì la valur ecologica da l'aviez durant plirs decennis e preferì il lain dal pign visavi quel da l'aviez. En insaquantas regiuns è el vegnì eliminà quasi sistematicamain. En situaziuns pli bassas da las vals cun favugn, a l'ur da sia derasaziun natirala, ha el patì adina dapli da la vistga e surtut da la setgira e da las substanzas nuschaivlas en l'aria. En il fratemp han ins midà idea. Cun grond engaschament emprov'ins da cultivar l'aviez e da stgaffir guauds maschadads confurm al lieu. Quai reussescha dentant be en saivs, perquai che l'aviez giuven è il favorit e stat sisum la carta da menu dals chavriels, tschiervs e chamutschs. Ils organs da chatscha pon gidar l'aviez, sch'els cuntinueschan ils sforzs per adattar ils effectivs da selvaschinas d'ungla. Ils utilisaders potenzials da laina e lur responsabels vegnan dumandads da favurisar il diever pli frequent da lain d'aviez e da promover sin tut ils secturs questa materia prima producida cun resguard a l'ambient e cun persistenza. Mintgin da nus serva al mantegniment ed a la promoziun da l'aviez, sche nus evitain disturbis betg necessaris da territoris da viver da selvaschina e gidain a reducir las substanzas nuschaivlas en l'aria. Finalmain vegni appellà a tut la populaziun d'empruvar da chapir las particularitads e pretensiuns da l'aviez, d'emprender dad el e da subordinar nossas ideas da valur da curta durada al patratgar a lunga durada en periodas da 100 fin 200 onns.

Di internaziunal dal guaud 2000

Il DIG 2000 vul mussar cun l'exempel da l'aviez, tge consequenzas che la midada da las valurs ha sin la persistenza en il guaud e sin l'economia da laina. Ils messadis dal DIG 2000 vegnan propi chapids be sche tants umans sco pussaivel vesan, experimenteschan e renconuschan la bellezza, l'impurtanza ed ils problems en connex cun l'aviez en "lur guaud". Perquai va l'appel a la populaziun da sa participar ad occurrenzas localas dals servetschs forestals u d'iniziar sez ulteriurs arranschaments. Il tema è surtut er adattà per classas da scola.

Nova publicaziun

La broschura "Giganten und Überlebenskünstler" infurmescha a moda simpla ed enclegentaivla davart l'impurtanza e la periclitaziun da l'aviez. La publicaziun è vegnida edida da l'inspecturat da guaud dal Grischun spezialmain per il di dal guaud. Ella po vegnir empustada per telefon, nr. 081-257 38 61.

Gremi: inspecturat forestal dal Grischun

Funtauna: rg inspecturat forestal dal Grischun

Data: 17.03.2000